การสอนให้นกแก้วพูด การมีปฏิสัมพันธ์กับนกแก้ว
การสอนนกแก้วให้พูดนั้นไม่ใช่เพียงแค่ต้องพูดอะไรแต่พูดอย่างไร สิ่งสำคัญคือคุณควรพูดกับนกด้วยความตื่นเต้น ยิ่งคุณพูดกับมันด้วยความตื่นเต้นมากเท่าไหร่มันก็จะยิ่งตื่นเต้นและจูงใจให้พูดโต้ตอบคุณมากเท่านั้น  หากเป็นไปได้คุณก็ควรยื่นหน้าเข้าใกล้นกเวลาที่คุณพูดกับมัน นกจะจ้องปากเวลาที่คุณพูดหรือมันอาจจะยื่นหน้าเข้าใกล้ปากของคุณ  คุณจะรู้ได้ว่ามันกำลังอยู่ในช่วงที่ต้องการเรียนก็ต่อเมื่อมันเพ่งเล็งความสนใจไปที่ปากของคุณ เรียกสิ่งต่างๆ ภายในบ้าน (เช่น เก้าอี้ โต๊ะ โซฟา) เมื่อคุณพูดกับนก คุณยังสามารถเรียกชื่อคนอื่นภายในบ้านหรือแม้แต่สัตว์เลี้ยงตัวอื่น ทักทายนกว่า 'สวัสดี' และพูด 'บ๊ายบาย' กับมันเมื่อคุณออกจากห้อง การพูดคำเหล่านี้ซ้ำๆ เมื่อคุณทักทายหรือบอกลานกจะช่วยให้มันเรียนรู้คำและความหมายของคำเหล่านี้ นอกจากคำเดี่ยวแล้วคุณยังสามารถสอนนกให้พูดประโยคสั้นๆ เช่น คุณสามารถพูดว่า 'เก่งมาก' เมื่อนกเดินขึ้นบนมือของคุณ คุณยังสามารถถามคำถาม เช่น 'สิ่งนั่นสนุกไหม?' หรือ 'เธอสนุกหรือเปล่า?' เมื่อนกเล่นกับของเล่น  การพูดกับนกขณะที่คุณเปลี่ยนน้ำและอาหารของมันก็จะเป็นประโยชน์ คุณสามารถลองพูดว่า 'นี่ไงอาหาร' หรือ'อยากกินอาหารไหม?' เมื่อคุณกำลังให้อาหารมัน ยิ่งนกเข้าใจบริบทของคำแต่ละคำหรือกลุ่มคำด้วยการกระทำที่เฉพาะเจาะจงมากเท่าไหร่มันก็จะยิ่งเรียนรู้วิธีการพูดมากยิ่งขึ้น เมื่อนกพยายามพูดคำต่างๆ คุณอาจจะไม่เข้าใจมัน มันอาจจะพึมพำคำออกมา ไม่ว่าคำที่มันพูดจะเป็นคำที่ยากหรือไม่คุณก็ควรให้คำชื่นชมและพยายามพูดกลับในสิ่งที่มันพูดกับคุณ  คุณยังควรโต้ตอบมันเมื่อมันใช้พฤติกรรมในการขอบางสิ่งบางอย่าง เช่น หากมันเคลื่อนไหวคล้ายกับว่ามันต้องการขับถ่ายคุณควรพูดว่า 'เธอควรจะไปห้องน้ำนะ' และพามันไปยังจุดขับถ่าย  การโต้ตอบกับนกด้วยคำพูดและการกระทำซึ่งสอดคล้องกับภาษากายของมันจะช่วยให้มันเรียนรู้ในการพูดเช่นกัน นกแก้วเรียนรู้การพูดด้วยการเลียนเสียงของคำที่มันได้ยิน เลือกบริเวณในบ้าน เช่น ห้องนั่งเล่นหรือห้องครอบครัวที่ซึ่งนกแก้วจะสามารถได้ยินเสียงของมนุษย์  ห้องครัวเป็นอีกหนึ่งที่ที่จะสามารถได้ยินบทสนทนาของมนุษย์แต่ควันจากอุปกรณ์เครื่องครัวเป็นพิษกับนก ห้ามวางกรงนกไว้ในครัว นกแก้วจะต้องการเรียนรู้ภาษาของฝูงมนุษย์เช่นเดียวกับนกแก้วป่าที่เรียนรู้ภาษาฝูงของมัน การทำให้นกแก้วได้ยินเสียงของมนุษย์จะช่วยให้มันเรียนรู้ภาษาของมนุษย์ การสร้างความสัมพันธ์กับนกแก้วเป็นสิ่งที่จำเป็นในการสอนให้มันพูด ยิ่งคุณสนิทสนมกับนกแก้วมากเท่าไหร่มันก็จะยิ่งต้องการเรียนรู้วิธีพูดและสื่อสารกับคุณมากเท่านั้น  การใช้เวลาเงียบๆ ในห้องเดียวกับนกแก้ว (อ่านหนังสือหรือดูทีวี) เป็นการเริ่มต้นกระบวนการสร้างความสัมพันธ์ที่ดี วิธีนี้จะช่วยให้นกแก้วรู้สึกผ่อนคลายเมื่อได้อยู่ใกล้คุณ  การใช้มือเล่นกับนกแก้วและสอนให้มันเกาะมือคือวิธีที่ดีในการสานสัมพันธ์กับมัน นอกจากนั้น นกแก้วที่เชื่องจะเรียนรู้วิธีการพูดได้ดีกว่านกที่ไม่เชื่อง  ใช้เวลาสานสัมพันธ์กับนกแก้วทุกวัน หากคุณมีนกแก้วหลายตัวในกรงเดียวกันพวกมันก็จะชอบสื่อสารกันเองมากกว่าสื่อสารกับคุณ หากคุณต้องการสอนนกแก้วหนึ่งตัวหรือทั้งหมดคุณจะต้องสอนให้มันพูดทีละตัวและให้มันออกห่างจากเพื่อนร่วมกรง  จำไว้ว่ายิ่งพวกมันสื่อสารกันเองโดยใช้ภาษานกมากเท่าไหร่การสอนให้มันพูดของคุณก็จะยิ่งยากมากขึ้นเท่านั้น มันจะเป็นการดีกว่าหากคุณมีนกแก้วเพียงตัวเดียวหรือได้บ้านเมื่อคุณต้องการสอนให้มันพูด
เรียนรู้วิธีการพูดกับนกแก้ว. พูดคำเดี่ยวกับนก. พูดประโยคสั้นๆ กับนก. โต้ตอบนกเวลาที่มันพยายามพูด. วางกรงของนกแก้วไว้ใกล้ที่ที่คนอยู่. สานสัมพันธ์กับนกแก้ว. จับนกแยกกัน.
https://www.wikihow.com/Teach-Your-Budgie-to-Talk https://www.wikihow.com/Teach-Your-Budgie-to-Talk
Teaching Your Budgie to Talk Interacting With Your Budgie